*Tämä artikkeli käsittelee tulivuorta. Yhtyeestä kertoo artikkeli Krakatau (yhtye).*
KrakatauAnak Krakatau vuonna 2008.

|  |  |
| --- | --- |
| Tyyppi | 
Kaldera |
| Sijainti | 
Indonesia |
| Sijaintipaikka | 
Isot SundasaaretView and modify data on Wikidata  |
| Vesistö | 
SundasalmiView and modify data on Wikidata  |
| Korkeus merenpinnasta | 
813 m |
| Prominenssi | 
813 mView and modify data on Wikidata  |
| Suojelualue | 
Pulau Anak Krakatau natural reserve (d) (käännä suomeksi)View and modify data on Wikidata  |
| Purkautunut viimeksi | 
2018 joulukuu |

Kartta

|  |  |
| --- | --- |
| Koordinaatit | 
6° 06′ 07″ E, 105° 25′ 23″ IView and modify data on Wikidata  |

muokkaa - muokkaa wikitekstiä - muokkaa WikidataaTietolaatikon dokumentaatioNäytä Wikidatasta tulevat arvot

**Krakatau** on tulivuori Indonesiaan kuuluvalla Rakatan saarella Sundasalmessa. Läpi tunnetun historiansa Krakatau on purkautunut toistuvasti ja tuhoisasti. Tunnetuin näistä purkauksista tapahtui 26.–27. elokuuta 1883. Purkaus tuhosi kaksi kolmannesta paikalla sijainneesta Krakataun saaresta. Purkauksessa kuoli 36 000 ihmistä tsunameihin, kuumiin tuhkapilviin ja muihin tulivuorenpurkauksen seurauksiin. Krakataun purkaus alensi hieman maapallon lämpötilaa nostamalla ylempään ilmakehään rikkihappopilven. Purkauspilvi synnytti myös näyttäviä auringonlaskuja. Lisäksi purkaus tuotti maailmanhistorian kovimman äänen. Ääniaallot kulkivat neljä kertaa maapallon ympäri.

Vuoden 1927 jälkeiset purkaukset ovat muodostaneet paikalle uuden saaren Anak Krakataun ("Krakataun lapsi"). Joulukuussa 2018 se romahti ja aiheutti tuhoisan tsunamin.

Historia
--------

Ensimmäinen aikalaishavainto purkauksesta on vuosien 200–300 jaa. väliltä.

### Vuoden 1883 suuri Krakataun purkaus

*Pääartikkeli: Krakataun tulivuorenpurkaus 1883*
Krakatau alkoi purkautua toukokuussa 1883 synnyttäen valtavan purkauspilven. Toukokuun 20. päivänä kuultiin 160 kilometrin päässä Bataviassa (nykyinen Jakarta) tykistön ammuntaa muistuttavaa pauketta. Pienten räjähdyspurkausten sarja tuli Perboewatanista, yhdestä Krakataun kolmesta kraatterista. Kukkakaalia muistuttava purkauspilvi oli 3 000 metriä korkea, mutta kasvoi pian 11-kilometriseksi. Purkaus oli ensimmäinen Indonesian saarilla 200 vuoteen. Tulivuori hiljeni kesäkuun alussa, mutta alkoi purkautua uudelleen 16. kesäkuuta 1883. Kesäkuun puolessavälissä Perboewatanin kraatteri oli tuhoutunut suureksi osaksi pienehköissä räjähdyksissä. Heinäkuun puolivälissä Sundasalmesta löydettiin kellumasta hohkakiveä. Elokuun 11. päivään mennessä tuhkaa alkoi levitä pieneltä vuorelta.

Keskipäivällä 26. elokuuta tulivuori alkoi jysähdellä noin kymmenen minuutin välein yhä voimakkaammin kiihtyvällä vauhdilla. Tuhkaa nousi alussa 25 kilometrin korkeuteen. Tuhkapilvi levisi illalla yli 320 neliökilometrin alueelle kohoten samalla 36 kilometrin korkeuteen. Purkaus syöksi ilmoille noin 25 kuutiokilometriä kiveä ja tuhkaa,*lähde?* sekä sai aikaan voimakkaimman äänen mikä on merkitty muistiin − purkauksen aiheuttama räjähdys kuultiin jopa Alice Springsissä Australiassa ja Rodriguesin saarella Mauritiuksen lähellä. Kovin räjähdys tapahtui 27. elokuuta 1883 kello 10:02, kun räjähdys romautti saaren magmakammioon. 23 neliökilometriä saaresta romahti kuuden kilometrin läpimittaiseen kalderaan.*lähde?*

Bataviassa satoi purkauksen jälkeen koko päivän tuhkaa ja myös purkauksen ja sitä seuranneen räjähdyksen aiheuttama tsunami iskeytyi sinne. Tsunami oli noin 30 metriä korkea rantautuessaan Jaavalle ja Sumatralle, joissa tsunami vaati kuolonuhreja. Punahehkuisia kiviä sinkoutui jopa 420 kilometrin päähän. Räjähdys kuultiin Australiassa 3 600–4 800 kilometrin päässä kuin etäisenä tykkitulena ja kiväärin laukauksina. Tsunamit etenivät 3 200 kilometrin päähän Intian Kalkuttaan hajottaen siellä jokialuksia. Vesi nousi Englannin kanaalissakin. Purkauksen seurauksena kuoli noin 36 000 ihmistä, suurin osa heistä suurimman räjähdyksen aiheuttamassa tsunamissa.

Purkauksen voima oli tulivuoriasteikolla VEI 6, mikä vastaa 200 megatonnia. Voima oli noin neljä kertaa suurempi, kuin ihmisen räjäyttämä vetypommi Tsar-bomba. Purkaus sinkosi ilmaan 10 kuutiokilometriä tiheää kiveä (DRE) vastaavan määrän ainetta.*lähde?*

Lähteet
-------

1. 1 2  Krakatoa *Encyclopædia Britannica*. Viitattu 11.4.2020. (englanniksi)
2. ↑  Describe the 1883 eruption of Krakatau. Oregon State University.  Arkistoitu 21.12.2019. Viitattu 18.6.2014. (englanniksi)
3. ↑  Bhatia, Aatish: The Sound So Loud That It Circled the Earth Four Times *Nautilus.us*.  14.7.2016.  Arkistoitu 21.9.2021. Viitattu 21.9.2021. (englanniksi)
4. ↑  Global Volcanism Program – Krakatau *Smithsonian Institution*. Viitattu 22.6.2014. (englanniksi)
5. 1 2  Krakatoa erupts. History Channel.  Arkistoitu 4.7.2014. Viitattu 18.6.2014. (englanniksi)
6. ↑  1883: Catastrophe of Krakatoa. The Sun.  Arkistoitu 22.3.2013. Viitattu 18.6.2014. (englanniksi)
7. ↑  The 11 Biggest Volcanic Eruptions in History  23.2.2016. Live Science. Viitattu 11.4.2020. (englanniksi)

Aiheesta muualla
----------------

* Kuvia tai muita tiedostoja aiheesta **Krakatau** Wikimedia Commonsissa